Source: http://www.taxhorizon.club/el/%CE%B2%CE%B9%CE%B2%CE%BB%CE%B9%CE%BF%CE%B8%CE%AE%CE%BA%CE%B7-9/%CE%B2%CE%B9%CE%B2%CE%BB%CE%B9%CE%BF%CE%B8%CE%AE%CE%BA%CE%B7-178/%CE%B1%CF%81-%CF%80%CF%81%CF%89%CF%84-44159-22-7-2020-%CE%B4%CE%B7%CE%BC%CF%8C%CF%83%CE%B9%CE%B1-%CF%80%CF%81%CF%8C%CF%83%CE%BA%CE%BB%CE%B7%CF%83%CE%B7-10-2020-%CE%B3%CE%B9%CE%B1-%CF%85%CF%80%CE%BF%CE%B2%CE%BF%CE%BB%CE%AE-%CE%B5%CE%BD%CF%84%CE%BF%CE%BB%CF%8E%CE%BD-%CE%BA%CE%B5%CE%BD%CF%8E%CE%BD-%CE%B8%CE%AD%CF%83%CE%B5%CF%89%CE%BD-%CE%B5%CF%81%CE%B3%CE%B1%CF%83%CE%AF%CE%B1%CF%82-%CF%83%CF%84%CE%BF-%CF%80%CF%81%CF%8C%CE%B3%CF%81%CE%B1%CE%BC%CE%BC%CE%B1-%CE%B5%CF%80%CE%B9%CF%87%CE%BF%CF%81%CE%AE%CE%B3%CE%B7%CF%83%CE%B7%CF%82-%CE%B5%CF%80%CE%B9%CF%87%CE%B5%CE%B9%CF%81%CE%AE%CF%83%CE%B5%CF%89%CE%BD-%CE%B3%CE%B9%CE%B1-%CF%84%CE%B7%CE%BD-%CE%B1%CF%80%CE%B1%CF%83%CF%87%CF%8C%CE%BB%CE%B7%CF%83%CE%B7-3-500-%CE%B1%CE%BD%CE%AD%CF%81%CE%B3%CF%89%CE%BD-%CF%80%CF%84%CF%85%CF%87%CE%B9%CE%BF%CF%8D%CF%87%CF%89%CE%BD-%CE%B1%CE%BD%CF%8E%CF%84%CE%B1%CF%84%CF%89%CE%BD-%CE%B5%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CF%8E%CE%BD-%CE%B9%CE%B4%CF%81%CF%85%CE%BC%CE%AC%CF%84%CF%89%CE%BD-%CE%B7%CE%BB%CE%B9%CE%BA%CE%AF%CE%B1%CF%82-22-%CE%AD%CF%89%CF%82-29-%CE%B5%CF%84%CF%8E%CE%BD-33970
Timestamp: 2020-08-11 21:04:44+00:00
Document Index: 7422443

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Αρ. Πρωτ.: 44159/22.7.2020 - Δημόσια Πρόσκληση 10/2020 για υποβολή εντολών κενών θέσεων εργασίας στο «Πρόγραμμα επιχορήγησης επιχειρήσεων για την απασχόληση 3.500 ανέργων πτυχιούχων ανώτατων εκπαιδευτικών ιδρυμάτων, ηλικίας 22 έως 29 ετών»
ΔΙΕΥΘΥΝΣΗ ΑΠΑΣΧΟΛΗΣΗΣ ΔΙΕΥΘΥΝΣΗ ΣΥΝΤΟΝΙΣΜΟΥ ΔΙΚΤΥΟΥ ΥΠΗΡΕΣΙΩΝ ΑΠΑΣΧΟΛΗΣΗΣ
ΔΗΜΟΣΙΑ ΠΡΟΣΚΛΗΣΗ Νο 10/2020
Για υποβολη εντολών κενών θέσεων εργασίας στο «Πρόγραμμα επιχορήγησης επιχειρήσεων για την απασχόληση 3.500 ανέργων πτυχιούχων ανώτατων εκπαιδευτικών ιδρυμάτων, ηλικίας 22 έως 29 ετών»
1) το άρθρο 25 του Ν.4144/2013 (ΦΕΚ Α' 88) που αντικατέστησε το άρθρο 2 του Ν.2956/2001 (ΦΕΚ Α' 258),
2) το άρθρο 29 του Ν. 1262/1982 (ΦΕΚ Α' 70),
3) την παρ. 3 του άρθρου 34 του Ν. 4144/2013 (ΦΕΚ 88/Α')
4) την περίπτωση β της παρ. 3 του άρθρου 1 του ν.2434/1996 (ΦΕΚ 188/Α)
5) το άρθρο 32 του Κανονισμού (ΕΚ) αριθ. 651/2014 της Επιτροπής και
6) τη με αριθμό 3921/80/16-07-2020 απόφαση του Δ.Σ. του Οργανισμού (ΦΕΚ 2953/Β'/17-07-2020) με την οποία έγινε αποδεκτή η με αριθμ. 745/26/14-07-2020 γνώμη της Επιτροπής Διαχείρισης του ΕΛΕΚΠ,
καλεί τις ιδιωτικές επιχειρήσεις και γενικά εργοδότες του ιδιωτικού τομέα που ασκούν τακτικά οικονομική δραστηριότητα σε όλη τη χώρα και επιθυμούν να συμμετάσχουν στο «Πρόγραμμα επιχορήγησης επιχειρήσεων για την απασχόληση 3.500 ανέργων πτυχιούχων ανωτάτων εκπαιδευτικών ιδρυμάτων, ηλικίας 22 έως 29 ετών» να υποβάλλουν ηλεκτρονικά εντολή κενής θέσης - δήλωση προτίμησης προγράμματος από τις 22-07-2020 και ώρα 12η μεσημβρινή , στο διαδικτυακό τόπο του ΟΑΕΔ www.oaed.gr, στο πεδίο των εντολών κενών θέσεων για το ανωτέρω πρόγραμμα.
Σκοπός του προγράμματος είναι η δημιουργία 3.500 νέων θέσεων εργασίας, πλήρους απασχόλησης, με την πρόσληψη ανέργων πτυχιούχων ανωτάτων εκπαιδευτικών ιδρυμάτων πανεπιστημιακού και τεχνολογικού τομέα, ηλικίας 22 έως 29 ετών.
1. Οι δαπάνες για την εφαρμογή του προγράμματος προβλέπεται να καλυφθούν από τον λογαριασμό του ΕΛΕΚΠ και ειδικότερα του κλάδου ΛΑΕΚ (ΚΑΕ 2493) ως κάτωθι:
για το 2020: κατά προσέγγιση 2.000.000 ευρώ,
για το 2021: κατά προσέγγιση 17.000.000 ευρώ
για το 2022: κατά προσέγγιση 8.000.000 ευρώ
2. Οι ενισχύσεις για την απασχόληση που προβλέπονται στην παρούσα Δημόσια Πρόσκληση Νο 10/2020 χορηγούνται βάσει του Κανονισμού (ΕΚ) αριθ. 1407/2013 της Επιτροπής της 18ης Δεκεμβρίου 2013 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (de minimis). Η ενίσχυση που θα χορηγηθεί σε μία επιχείρηση βάσει του προγράμματος αθροιζόμενη με οποιαδήποτε άλλη de-minimis ενίσχυση έχει χορηγηθεί ή θα χορηγηθεί, δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών. Το συνολικό ποσό ενισχύσεων ήσσονος σημασίας που χορηγείται σε μία επιχείρηση που δραστηριοποιείται στον τομέα των οδικών μεταφορών δεν πρέπει να υπερβαίνει το ποσό των 100.000 ευρώ σε οποιαδήποτε περίοδο τριών οικονομικών ετών. Εάν μια επιχείρηση εκτελεί οδικές εμπορευματικές μεταφορές για λογαριασμό τρίτων και ασκεί και άλλες δραστηριότητες για τις οποίες ισχύει το ανώτατο όριο των 200.000 ευρώ, θα ισχύει το ανώτατο όριο των 200.000 ευρώ για την επιχείρηση, με την προϋπόθεση ότι υπάρχει διαχωρισμός των δραστηριοτήτων ή διάκριση των στοιχείων του κόστους, ούτως ώστε η στήριξη της δραστηριότητας των οδικών εμπορευματικών μεταφορών να μην υπερβαίνει το ποσό των 100.000 ευρώ και να μη χρησιμοποιείται ενίσχυση ήσσονος σημασίας για την απόκτηση οχημάτων οδικών εμπορευματικών μεταφορών.
Σε περίπτωση συγχωνεύσεων ή εξαγορών, όλες οι προηγούμενες ενισχύσεις ήσσονος σημασίας που έχουν ήδη χορηγηθεί σε οποιαδήποτε από τις συγχωνευόμενες επιχειρήσεις λαμβάνονται υπόψη για να προσδιοριστεί κατά πόσο η νέα ενίσχυση ήσσονος σημασίας στη νέα ή στην εξαγοράζουσα επιχείρηση υπερβαίνει το σχετικό ανώτατο όριο. Οι ενισχύσεις ήσσονος σημασίας που είχαν χορηγηθεί νομίμως πριν από τη συγχώνευση ή την εξαγορά παραμένουν νόμιμες.
Ο σχετικός έλεγχος διενεργείται μέσω της υποβολής υπεύθυνης δήλωσης, κατά την αίτηση ή την αξιολόγηση εκ μέρους της δικαιούχου επιχείρησης στην οποία θα αναφέρεται οποιαδήποτε άλλη ενίσχυση ήσσονος σημασίας έλαβε η οικεία επιχείρηση βάσει του παραπάνω κανονισμού ή άλλων κανονισμών για ενισχύσεις ήσσονος σημασίας κατά τα δύο προηγούμενα οικονομικά έτη και κατά το τρέχον οικονομικό έτος, σύμφωνα με την παρ.1 του άρθρου 6 του Καν.1407/2013 καθώς και μέσω του Πληροφοριακού Συστήματος Ελέγχου σώρευσης των ενισχύσεων (de-minimis) της Ειδικής Υπηρεσίας Κρατικών Ενισχύσεων του Υπουργείου Οικονομίας και Ανάπτυξης », σύμφωνα με τις «αριθμ. πρωτ.: 74391/ΕΥΚΕ 2634/ 13.7.2016 Οδηγίες στους φορείς που εμπλέκονται στη χορήγηση κρατικών ενισχύσεων κατά την προγραμματική περίοδο 2014-2020» και το αρχείο της Υπηρεσίας (ΚΠΑ2).
Ως ημερομηνία χορήγησης της συνολικής ενίσχυσης νοείται η ημερομηνία της εγκριτικής απόφασης σύμφωνα με την παρ. 4 του άρθρου 3 του Καν.1407/2013. Στον ως άνω έλεγχο ορίων μεμονωμένων ενισχύσεων αθροίζονται οι ενισχύσεις που έχει λάβει η δικαιούχος επιχειρηματική μονάδα και όλες οι επιχειρήσεις που συνιστούν με αυτήν «ενιαία επιχείρηση», κατά την έννοια της παρ.2 του άρθρου 2 του Καν.1407/2013.
Στην έννοια της «ενιαίας» επιχείρησης περιλαμβάνονται όλες οι επιχειρήσεις που έχουν τουλάχιστον μία από τις ακόλουθες σχέσεις μεταξύ τους:
Σύμφωνα α) με τον Ν. 2956/2001 (ΦΕΚ 258/Α'), μεταξύ των σκοπών του ΟΑΕΔ είναι η ενίσχυση και διευκόλυνση της ένταξης και διατήρησης του ανθρώπινου δυναμικού της χώρας στην αγορά εργασίας,
β) με το άρθρο 29 του Ν. 1262/82 για την παροχή κινήτρων ενίσχυσης της Οικονομικής και περιφερειακής ανάπτυξης της χώρας και τροποποίηση συναφών διατάξεων,
γ) με την παρ. 3 του άρθρου 34 του Ν. 4144/2013 (ΦΕΚ 88/Α') ο κλάδος με την επωνυμία «Λογαριασμός Κοινωνικής Πολιτικής» και ο κλάδος με την επωνυμία «Λογαριασμός για την Απασχόληση και την Επαγγελματική Κατάρτιση» (ΛΑΕΚ) που συστάθηκε με το άρθρο 1 του ν. 2434/1996 (ΦΕΚ 188/Α'), ενοποιούνται λειτουργικά σε λογαριασμό με την επωνυμία «Ενιαίος Λογαριασμός για την Εφαρμογή Κοινωνικών Πολιτικών» (Ε.Λ.Ε.Κ.Π.), ενώ οι ενοποιούμενοι κλάδοι παραμένουν απόλυτα διακριτοί υποκείμενοι σε χωριστή παρακολούθηση και με απόλυτη διαχειριστική αυτοτέλεια, και
δ) με την περίπτωση β της παραγράφου 3 του άρθρου 1 του ν.2434/1996 (ΦΕΚ 188/Α')" Μέτρα πολιτικής για την απασχόληση και την επαγγελματική εκπαίδευση και κατάρτιση και άλλες διατάξεις".
Δικαιούχοι είναι όλες οι ιδιωτικές επιχειρήσεις και γενικά εργοδότες του ιδιωτικού τομέα που ασκούν τακτικά οικονομική δραστηριότητα σε όλη τη χώρα.
Α. Ως μείωση προσωπικού κατά το τρίμηνο που προηγείται της ημερομηνίας υποβολής της εντολής κενής θέσης, θεωρείται:
δ) η οικειοθελής αποχώρηση που λογίζεται ως καταγγελία σύμβασης, σύμφωνα με το άρθρο 38 του ν.4488/2017 (Α 137),
Β. Δεν θεωρείται μείωση προσωπικού κατά το τρίμηνο που προηγείται της ημερομηνίας υποβολής της εντολής κενής θέσης:
2. Επιχειρήσεις στις οποίες έχουν επιβληθεί, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής αίτησης συμμετοχής, i) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας (ΣΕΠΕ) για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β' 266) ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή ii) δύο (2) πράξεις επιβολής προστίμου από τα αρμόδια ελεγκτικά όργανα του ΣΕΠΕ ή του Ενιαίου Φορέα Κοινωνικής Ασφάλισης (ΕΦΚΑ) για παραβάσεις που αφορούν αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Ο δυνητικός δικαιούχος κατά την υποβολή της αίτησης υπαγωγής δηλώνει υπεύθυνα ότι δεν έχουν επιβληθεί σε βάρος τους οι ως άνω κυρώσεις.
4. Εξωχώριες εταιρείες όπως και επιχειρήσεις που στην εταιρική τους σύνθεση συμμετέχουν εξωχώριες εταιρείες, διότι δεν είναι εφικτός ο έλεγχος σώρευσης των ενισχύσεων.
5. Κάθε νομική οντότητα που δεν ασκεί τακτικά οικονομική δραστηριότητα.
6. Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιοκτήτες ενταγμένων σε αυτά.
8. Οι επιχειρήσεις που δημιουργηθήκαν μετά από μεταβίβαση ή αλλαγή νομικής μορφής ή διάλυση ή/και επαναλειτουργία ή δημιουργία νέας επιχείρησης ή εκμίσθωση από τους ίδιους εταίρους στον ίδιο ή σε άλλο χώρο με το αυτό ή άλλο αντικείμενο δραστηριότητας. Σε αυτές τις περιπτώσεις οι επιχειρήσεις εντάσσονται για τον επιπλέον αριθμό θέσεων που είχε η προηγούμενη επιχείρηση.
9. Οι επιχειρήσεις που η έδρα είναι η οικία του εργοδότη (π.χ. ασφαλιστές, λογιστές, πολιτικοί μηχανικοί, κλπ) εκτός των επιχειρήσεων που λόγω της φύσης της δραστηριότητάς τους απασχολούν το προσωπικό εκτός του χώρου της έδρας τους (π.χ. υπηρεσίες εκμετάλλευσης φορτηγών, υπηρεσίες εκμετάλλευσης ταξί, υδραυλικοί, ηλεκτρολόγοι κλπ).
ii. Οι επιχειρήσεις που δραστηριοποιούνται στον τομέα της αλιείας (στην πρωτογενή αλιεία και στην υδατοκαλλιέργεια)
iii. Οι επιχειρήσεις που δραστηριοποιούνται στην πρωτογενή παραγωγή γεωργικών προϊόντων.
Όταν το αντικείμενο εργασιών μιας επιχείρησης είναι σύνθετο και το ένα από τα αντικείμενα εξαιρείται του προγράμματος, σύμφωνα με τα αναφερόμενα στις περιπτώσεις 10i έως 10vii, η επιχείρηση για να ενταχθεί θα πρέπει να υποβάλει Υπεύθυνη Δήλωση, στην οποία θα αναφέρει ότι το επιχορηγούμενο άτομο δεν πρόκειται να απασχοληθεί στο εξαιρούμενο αντικείμενο εργασιών των περιπτώσεων αυτών.
4.1 Ωφελούμενοι του προγράμματος είναι άνεργοι πτυχιούχοι ανωτάτων εκπαιδευτικών ιδρυμάτων πανεπιστημιακού και τεχνολογικού τομέα ηλικίας 22 έως 29 ετών, εγγεγραμμένοι στο μητρώο ανέργων του ΟΑΕΔ κατά την υπόδειξή τους από το αρμόδιο ΚΠΑ2 στο οποίο έχει αναρτηθεί η εντολή κενής θέσης από την επιχείρηση που θα ενταχθεί στο πρόγραμμα.
Ειδικότερα ως άνεργοι πτυχιούχοι ανώτατων πανεπιστημιακών και τεχνολογικών ιδρυμάτων, ωφελούμενοι του προγράμματος, νοούνται οι κάτωθι κατηγορίες:
1. πτυχιούχοι τριτοβάθμιας εκπαίδευσης (ανώτατων εκπαιδευτικών ιδρυμάτων πανεπιστημιακού ή τεχνολογικού τομέα) ή απόφοιτοι που διαθέτουν βεβαίωση επιτυχούς περάτωσης των σπουδών τους, ηλικίας 22 έως 29 ετών (να έχουν συμπληρώσει δηλαδή έως και το 29ο έτος της ηλικίας τους και να διανύουν το 30ο έτος κατά την ημερομηνία υπόδειξής τους από την αρμόδια υπηρεσία)
2. πτυχιούχοι σχολών της αλλοδαπής που διαθέτουν βεβαίωση ισοτιμίας και αντιστοιχίας, όπου απαιτείται, από το ΔΟΑΤΑΠ.
Οι πτυχιούχοι χωρών της Ευρωπαϊκής Ένωσης να διαθέτουν :
- βεβαίωση ισοτιμίας και αντιστοιχίας, όπου απαιτείται, από τον ΔΟΑΤΑΠ στην περίπτωση που δεν υπάρχει άδεια άσκησης επαγγέλματος από τη χώρα προέλευσης του πτυχίου,
- βεβαίωση αναγνώρισης των επαγγελματικών προσόντων ή άδεια άσκησης επαγγέλματος που εκδίδεται από τις αρμόδιες αρχές σύμφωνα με το άρθρο 54 του Π.Δ. 38/2010 (ΦΕΚ 78/Α') και γενικότερα σύμφωνα με την κείμενη νομοθεσία.
α) να είναι εγγεγραμμένοι στο μητρώο ανέργων των Υπηρεσιών του ΟΑΕΔ κατά την υπόδειξή τους από το αρμόδιο ΚΠΑ2 στο οποίο έχει αναρτηθεί η εντολή κενής θέσης από την επιχείρηση και μέχρι την πρόσληψή τους,
β) να έχουν συμπληρώσει το τυποποιημένο έντυπο εξατομικευμένης προσέγγισης και να διαθέτουν συμπληρωμένο ΑΣΔ, γ) να είναι Έλληνες πολίτες ή πολίτες άλλου κράτους μέλους της ΕΕ ή ομογενείς που έχουν δικαίωμα διαμονής και απασχόλησης στη χώρα μας ή πολίτες τρίτων χωρών που έχουν άδεια διαμονής για εξαρτημένη εργασία τουλάχιστον για όσο χρονικό διάστημα διαρκεί το πρόγραμμα.
- Για άτομα που κατά το τελευταίο 12μηνο, πριν από την ημερομηνία υποβολής της εντολής κενής για ένταξη στο πρόγραμμα από την επιχείρηση:
- είχαν απασχοληθεί καθ' οιονδήποτε τρόπο στην ίδια επιχείρηση ή σε επιχειρήσεις που συνιστούν με την αιτούσα ενιαία επιχείρηση ή σε επιχειρήσεις που μεταβιβάστηκαν ή αλλάζουν νομική μορφή ή διαλύονται και επαναλειτουργούν στον ίδιο ή σε άλλο χώρο με το αυτό αντικείμενο δραστηριότητας από τους ίδιους ή άλλους εργοδότες ή εταίρους,
- είχαν απασχοληθεί με την ίδια ή άλλη ειδικότητα στον ίδιο χώρο σε άλλο εργοδότη με ίδια δραστηριότητα (κύρια ή/και δευτερεύουσα),
- είχαν απασχοληθεί σε επιχείρηση όπου ο εταίρος ή ο εργοδότης έχει ή είχε οποιαδήποτε μετοχική ή εταιρική σχέση με την ενταχθείσα επιχείρηση,
- είχαν απασχοληθεί σε επιχείρηση συζύγου ή σε συγγενή α' βαθμού εξ αίματος ή εξ' αγχιστείας με τον εργοδότη,
- ατόμων που προσελήφθησαν από την επιχείρηση μετά την ημερομηνία υποβολής της αίτησης,
- είναι ομόρρυθμοι εταίροι σε Ο.Ε., Ε.Ε. και εταίροι σε Ε.Π.Ε. και στις Ι.Κ.Ε. της επιχείρησης που υποβάλει την εντολή κενής θέσης,
- θα απασχοληθούν με μίσθωση - σύμβαση έργου ή έμμισθη εντολή, - δεν θα απασχοληθούν με συμβάσεις μισθωτής εξαρτημένης εργασίας, σύμφωνα με την κείμενη εργατική νομοθεσία.
Διαδικασία ανάρτησης κενών θέσεων - Έλεγχος προϋποθέσεων - Αναζήτησης/ Υπόδειξης/ Πρόσληψης ανέργων - Υποβολής αιτήσεων - έγκρισης
Οι εργοδότες/επιχειρήσεις - πιστοποιημένοι χρήστες στις ηλεκτρονικές υπηρεσίες του ΟΑΕΔ αναρτούν την κενή θέση που επιθυμούν να καλύψουν στην ηλεκτρονική πλατφόρμα του Portal ΟΑΕΔ (Αίτηση διάθεσης θέσης εργασίας) και παράλληλα εκδηλώνουν ενδιαφέρον για πρόγραμμα απασχόλησης ΠΡΟΣ ΥΠΑΓΩΓΗ, επιλέγοντας ταυτόχρονα, το "Πρόγραμμα επιχορήγησης επιχειρήσεων για την απασχόληση 3.500 ανέργων πτυχιούχων ανωτάτων εκπαιδευτικών ιδρυμάτων, ηλικίας 22 έως 29 ετών" στο οποίο επιθυμούν να ενταχθούν.
Η επιχείρηση που ενδιαφέρεται να απασχολήσει επιχορηγούμενο προσωπικό σε υποκατάστημα της, θα αναρτήσει την κενή θέση στο ΚΠΑ αρμοδιότητας του υποκαταστήματος, χρησιμοποιώντας τους κωδικούς πρόσβασης του υποκαταστήματος. Τα υποκαταστήματα ή γραφεία που έχουν την έδρα τους σε χώρα μέλους της Ευρωπαϊκής Ένωσης, αναρτούν την κενή θέση στο ΚΠΑ2 στην αρμοδιότητα του οποίου ανήκει το υποκατάστημα ή γραφείο.
• βεβαίωση έναρξης επιτηδεύματος της επιχείρησης,
• ΦΕΚ σύστασης της εταιρίας,
• ΦΕΚ ορισμού του νόμιμου εκπροσώπου,
• αντίγραφο της αστυνομικής ταυτότητας του νομίμου εκπροσώπου.
Ο εργασιακός σύμβουλος εργοδοτών του ΚΠΑ2 στο οποίο ανήκει η έδρα ή το υποκατάστημα της επιχείρησης που θα απασχοληθεί ο ωφελούμενος, αναλαμβάνει να ενημερώσει σχετικά με τους όρους και τις προϋποθέσεις του προγράμματος τους εργοδότες.
Επισημαίνεται ότι κατά την ενημέρωση. ο εργασιακός σύμβουλος εργοδοτών αναλαμβάνει συμβουλευτικό ρόλο προκειμένου η εντολή κενής θέσης που έχει υποβάλει ο εργοδότης να είναι πλήρης και αναλυτική ως προς τα επιμέρους χαρακτηριστικά του προς αναζήτηση ανέργου με στόχο την αποτελεσματική σύζευξη και την μείωση του διοικητικού κόστους.
Η ανάρτηση της κενής θέσης - δήλωση προτίμησης "Πρόγραμμα επιχορήγησης επιχειρήσεων για την απασχόληση 3.500 ανέργων πτυχιούχων ανωτάτων εκπαιδευτικών ιδρυμάτων, ηλικίας 22 έως 29 ετών" στην ηλεκτρονική πλατφόρμα του ΟΑΕΔ συνιστά εξουσιοδότηση προς τον ΟΑΕΔ για τη χρήση και επεξεργασία των στοιχείων της επιχείρησης από τα Πληροφοριακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ - ΟΑΕΔ - e-ΕΦΚΑ) του Υπουργείου Εργασίας και Κοινωνικών Υποθέσεων, και του ΕΦΚΑ, καθώς και από το αρχείο του ΚΠΑ2.
Προκειμένου για τον αποτελεσματικό έλεγχο των ανωτέρω προϋποθέσεων, το Γραφείο Απασχόλησης δύναται να ζητά από τους δυνητικά δικαιούχους την υποβολή συμπληρωματικών στοιχείων και διευκρινίσεων, με σκοπό την ολοκλήρωση του διοικητικού ελέγχου.
5.3.1.Ο εργασιακός σύμβουλος αναζητούντων εργασία του ΚΠΑ2 στο οποίο ανήκει η έδρα ή το υποκατάστημα της επιχείρησης που θα απασχοληθεί ο ωφελούμενος, αναζητά εγγεγραμμένους ανέργους σύμφωνα με τις προδιαγραφές της αναρτημένης κενής θέσης εργασίας και τις προϋποθέσεις του Κεφαλαίου 4.
Οι άνεργοι θα τοποθετούνται σε θέσεις συναφείς με την ειδικότητα και τα τυπικά τους προσόντα.
Επισημαίνεται ότι είναι δυνατή η τοποθέτηση σε θέσεις ειδικοτήτων διοίκησης (υπάλληλοι γραφείου) και διάθεσης προϊόντων ή αγαθών (πωλητές), όλων των ωφελουμένων ανεξάρτητα με την συνάφεια του τίτλου σπουδών που διαθέτουν.
Σε περίπτωση που οι διαθέσιμοι, με τα αιτούμενα χαρακτηριστικά, άνεργοι υπερβαίνουν αριθμητικά τις ζητούμενες θέσεις, ο εργασιακός σύμβουλος, κατατάσσει τους υποψήφιους λαμβάνοντας ως κριτήριο τον χρόνο ανεργίας με απώτερο στόχο την αποτελεσματική σύζευξη.
Εάν υπάρξουν υποψήφιοι με τα ίδια χαρακτηριστικά τότε προηγούνται οι άνεργοι με την ένδειξη της ιδιότητας του δικαιούχου "ΚΕΑ".
Επισημαίνεται ότι εφόσον η επιχείρηση αιτηθεί για περισσότερες από μία θέσεις της ίδιας ειδικότητας, ο εργασιακός σύμβουλος θα αναζητήσει για την κάθε επιπλέον θέση το 60% του αριθμού των ανέργων της αρχικής θέσης.
Κατόπιν, ο εργασιακός σύμβουλος ενημερώνει όλους τους προς υπόδειξη ανέργους, με κάθε πρόσφορο μέσο, όπως ηλεκτρονική αλληλογραφία, έγγραφη πρόσκληση καθώς και τηλεφωνική επικοινωνία.
Επισημαίνεται ότι, η έκδοση των συστατικών σημειωμάτων δύναται να υλοποιηθεί και ταυτοχρόνως.
Σε περίπτωση που η έκδοση των συστατικών δεν υλοποιηθεί ταυτοχρόνως, υπάρχει δυνατότητα έκδοσης συστατικού με βάση τη σειρά προσέλευσης των υποψηφίων προς υπόδειξη στην Υπηρεσία.
Σε περίπτωση που δεν καταστεί δυνατή η κάλυψη της θέσης, τότε η αναφερομένη διαδικασία δύναται να επαναληφθεί για ακόμη μία φορά.
5.3.2. Η διαδικασία υπόδειξης των ανέργων, την οποία παρακολουθεί και ο εργασιακός σύμβουλος εργοδοτών, πραγματοποιείται αμέσως και οπωσδήποτε εντός (15) δεκαπέντε ημερών από την ανάρτηση της κενής θέσης.
Στην περίπτωση που καταστεί ανεπιτυχής η αναζήτηση ανέργων με τα χαρακτηριστικά της εντολής κενής θέσης που έχει υποβάλει ο εργοδότης σύμφωνα με την διαδικασία της παραγράφου 5.3.1, τότε η εντολή κενής θέσης παραμένει αναρτημένη στην ηλεκτρονική πλατφόρμα μέχρι την κάλυψή της, εφόσον ο ενδιαφερόμενος εργοδότης δεν την ανακαλεί.
Μετά την πρόσληψη του ανέργου από την επιχείρηση μέσω του πληροφοριακού συστήματος (ΠΣ) ΕΡΓΑΝΗ (ΣΕΠΕ-ΟΑΕΔ-ΕΦΚΑ), η επιχείρηση υποβάλει εντός (30) ημερών, ηλεκτρονική Αίτηση υπαγωγής - Υπεύθυνη Δήλωση στο πρόγραμμα μέσω της ηλεκτρονικής πλατφόρμας (portal) του ΟΑΕΔ.
Επιπρόσθετα, επισυνάπτει Υπεύθυνη Δήλωση των δικαιούχων της ενίσχυσης του Ν.1599/1986 σχετικά με τη σώρευση των ενισχύσεων ήσσονος σημασίας (deminimis) και την εκκρεμότητα ανάκτησης κρατικών ενισχύσεων.
Η ανακρίβεια των στοιχείων που δηλώνονται από την επιχείρηση στην ηλεκτρονική αίτηση επισύρει τον αποκλεισμό της από τη διαδικασία. Η αίτηση συμμετοχής συνιστά εξουσιοδότηση προς τον ΟΑΕΔ για τη χρήση και επεξεργασία των στοιχείων της από τα Πληροφοριακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ- ΟΑΕΔ - e-ΕΦΚΑ) του Υπουργείου Εργασίας και Κοινωνικών Υποθέσεων, του e-ΕΦΚΑ και από το αρχείο του ΚΠΑ2.
Ως ποσό επιχορήγησης ορίζεται το 75% του μηνιαίου μισθολογικού και μη μισθολογικού κόστους του ωφελούμενου με ανώτατο όριο τα 750 ευρώ μηνιαίως. Για κάθε ημέρα απασχόλησης υπαλλήλων λιγότερη των 25 ημερών το ανωτέρω μηνιαίο ποσό επιχορήγησης, όπως διαμορφώνεται κάθε φορά, μειώνεται κατά 1/25. Στο μισθολογικό και μη μισθολογικό κόστος συμπεριλαμβάνονται οι ακαθάριστες πραγματικές μηνιαίες αποδοχές και οι εισφορές που βαρύνουν τον εργοδότη. Οι αποζημιώσεις του Δώρου Χριστουγέννων, Δώρου Πάσχα και Επιδόματος Αδείας συμπεριλαμβάνονται στο μισθολογικό και μη μισθολογικό κόστος των μηνών που καταβάλλονται.
Η διάρκεια της επιχορήγησης/ προγράμματος ορίζεται στους δέκα (10) μήνες.
1. Έντυπη κατάσταση (έντυπο Β) η οποία περιλαμβάνει τις τρέχουσες μισθολογικές καταστάσεις και την ανάλυση των εργοδοτικών εισφορών με τα ακόλουθα στοιχεία:
• Α.Μ.Κ.Α (Αριθμός Μητρώου Καταχώρησης Ασφαλισμένου) και Α.Μ. e- Ε.Φ.Κ.Α. επιχορηγουμένων,
• Το συνολικό μηνιαίο ακαθάριστο ποσό που δικαιούται κάθε επιχορηγούμενος εργαζόμενος, το οποίο δεν μπορεί να είναι χαμηλότερο από τον κατώτατο νομοθετημένο μισθό ή ημερομίσθιο και
• Στήλη της υπεύθυνης δήλωσης με τις υπογραφές των επιχορηγουμένων ότι απασχολήθηκαν το χρονικό διάστημα για το οποίο ζητείται η επιχορήγηση.
2. Παραστατικά/ αποδεικτικά πληρωμής μισθοδοσίας των επιχορηγουμένων για το αιτούμενο χρονικό διάστημα, σύμφωνα με την παρ. 10 του άρθρ. 38 του ν. 4387/2016 (Α' 85) και τη με αριθμ. οικ.22528/460/2017 (Β' 1721) υπουργική απόφαση.
4. Παραστατικά καταβολής ασφαλιστικών εισφορών για το ελεγχόμενο χρονικό διάστημα. Σε περίπτωση ρύθμισης των οφειλών προς τον e- ΕΦΚΑ ή το Ενιαίο Ταμείο Επικουρικής Ασφάλισης και Εφάπαξ Παροχών (ΕΤΕΑΕΠ), η επιχείρηση προσκομίζει τη ρύθμιση, η οποία πρέπει να συμπεριλαμβάνει το ελεγχόμενο χρονικό διάστημα και οι δόσεις να καταβάλλονται κανονικά. Εάν κριθεί απαραίτητο τα ανωτέρω στοιχεία διασταυρώνονται με τον e- ΕΦΚΑ ή το ΕΤΕΑΕΠ.
5. Αντίγραφο αριθμού λογαριασμού σε μορφή ΙΒΑΝ οποιασδήποτε εμπορικής τράπεζας που δραστηριοποιείται στον ελληνικό χώρο, της επιχείρησης στο οποίο εμφανίζεται η επωνυμία/ονοματεπώνυμο του δικαιούχου επιχείρησης /εργοδότη (μόνο κατά την πρώτη αίτηση καταβολής της επιχορήγησης).
6. Τα έντυπα Ε3 [Ενιαίο Έντυπο Αναγγελίας Πρόσληψης (Ε3 Αναγγελία Πρόσληψης και Ε4 Συμπληρωματικός Πίνακας Προσωπικού Νέας Πρόσληψης) και Ε4 (Πίνακας Προσωπικού) αναζητούνται αυτεπαγγέλτως από το αρμόδιο ΚΠΑ2 μέσω του Πληροφοριακού Συστήματος (ΠΣ) ΕΡΓΑΝΗ.
7.3. Διενέργεια Επαληθεύσεων- Έγκριση/ Απόρριψη Καταβολής Επιχορήγησης-Υποβολή αντιρρήσεων
Οι επιτόπιες επαληθεύσεις πραγματοποιούνται από υπαλλήλους του ΟΑΕΔ στην έδρα ή στο υποκατάστημα της επιχείρησης όπου απασχολείται ο επιχορηγούμενος εργαζόμενος καθ' όλη τη διάρκεια του προγράμματος. Επιτόπιες επαληθεύσεις διενεργούνται και για το δεσμευόμενο, μη επιχορηγούμενο προσωπικό της επιχείρησης.
Συνίσταται η πρώτη επαλήθευση να διενεργείται μετά την πρόσληψη του επιχορηγούμενου ατόμου και πριν το πρώτο αίτημα για καταβολή επιχορήγησης για το α' δίμηνο απασχόλησης, προκειμένου να διαπιστώνεται η πληρότητα των προϋποθέσεων υπαγωγής της επιχείρησης στο πρόγραμμα και η δεύτερη πριν τη λήξη του προγράμματος.
Για τις επαληθεύσεις λαμβάνονται υπόψη το ισχύον, εθνικό και ενωσιακό, πλαίσιο καθώς και η παρούσα πρόσκληση.
Μετά το πέρας της επαλήθευσης οι ελεγκτές συντάσσουν έκθεση επιτόπιας επαλήθευσης και επιδίδουν αντίγραφο στην επιχείρηση. Η έκθεση επιτόπιας επαλήθευσης υποβάλλεται την ίδια ή την επόμενη εργάσιμη ημέρα στην αρμόδια υπηρεσία ΚΠΑ2.
Στη συνέχεια, ο Προϊστάμενος προβαίνει στην έκδοση της σχετικής απόφασης (όπως: ανάκλησης, διακοπής με αναζήτηση/ δημοσιονομική διόρθωση, απόρριψη αξίωσης για καταβολή της επιχορήγησης), η οποία, συνοδευόμενη από την έκθεση επιτόπιας επαλήθευσης, κοινοποιείται στην επιχείρηση.
Εάν γίνουν δεκτές οι αντιρρήσεις, ο Προϊστάμενος του ΚΠΑ2 εκδίδει σχετική απόφαση αποδοχής των αντιρρήσεων. Εάν η επιχείρηση δεν υποβάλλει εμπρόθεσμα τις αντιρρήσεις της ή δεν γίνονται αποδεκτές, ο Προϊστάμενος του ΚΠΑ2, εκδίδει σχετική απόφαση (ενδεικτικά: ανάκληση, διακοπή με αναζήτηση, απόρριψη αξίωσης για καταβολή της επιχορήγησης, κτλ), η οποία κοινοποιείται στην επιχείρηση.
Κατά της απόφασης, η επιχείρηση δύναται να υποβάλει ένσταση εντός τριάντα (30) ημερών από την κοινοποίησή της, σύμφωνα με το Κεφάλαιο 11 της παρούσας.
8.1. Οι επιχειρήσεις υποχρεούνται να διατηρήσουν το δεσμευόμενο προσωπικό (επιχορηγούμενες και υφιστάμενες, κατά την ημερομηνία υποβολής της εντολής κενής θέσης εργασίας) με το ίδιο καθεστώς απασχόλησης καθ' όλη τη διάρκεια της επιχορήγησης/ προγράμματος.
i. έχει επιχορηγηθεί, τότε θα πρέπει να επιστραφεί στον Οργανισμό το αναλογούν ποσό επιχορήγησης σύμφωνα με τη διαδικασία που περιγράφεται παρακάτω στο Κεφάλαιο 9 "Διακοπή επιχορήγησης - Δημοσιονομική Διόρθωση",
Δεν είναι δυνατή η αντικατάσταση επιχορηγούμενου ατόμου από τις επιχειρήσεις, με άτομο σύμφωνα και με τα οριζόμενα στις Εξαιρέσεις του Κεφαλαίου 4.2.
Επισημαίνεται, όμως, ότι στην περίπτωση αυτή η επιχείρηση υποχρεούται αυτονόητα να διατηρήσει το δεσμευόμενο (μη επιχορηγούμενο προσωπικό της) καθόλη τη χρονική διάρκεια ισχύος του προγράμματος και να υποβάλλει τα δικαιολογητικά της παραγράφου 7.2 του Κεφαλαίου 7, σύμφωνα με την εγκριτική απόφαση υπαγωγής της επιχείρησης στο πρόγραμμα.
Επίσης σε περίπτωση στράτευσης, ασθένειας, ανυπαίτιου κωλύματος (π.χ. κυοφορίας- λοχείας), ειδικής άδειας προστασίας της μητρότητας, που αφορά είτε στο επιχορηγούμενο ατόμου είτε και στο δεσμευόμενο μη επιχορηγούμενο προσωπικό, δεν απαιτείται αντικατάσταση, αφού η σχέση εργασίας δεν διακόπτεται, υπό τον όρο ότι η επιχείρηση θα προσκομίσει στην αρμόδια Υπηρεσία τα απαραίτητα δικαιολογητικά.
Για τη μείωση του προσωπικού (επιχορηγούμενου ή και δεσμευόμενου), ισχύουν τα οριζόμενα στην υποπαράγραφο Α του Κεφαλαίου 3 της παρούσας Δημόσιας Πρόσκλησης.
Σε περίπτωση μη αντικατάστασης του επιχορηγούμενου ατόμου και διατήρησης του δεσμευόμενου (μη επιχορηγούμενου) προσωπικού της επιχείρησης, εφαρμόζονται οι διατάξεις του Κεφαλαίου 9 "Διακοπή επιχορήγησης - Δημοσιονομική Διόρθωση".
Τα οριζόμενα στην υποπαράγραφο Β του Κεφαλαίου 3 της παρούσας Δημόσιας Πρόσκλησης, ισχύουν και στην περίπτωση κενής θέσης του επιχορηγούμενου ή και δεσμευόμενου προσωπικού η οποία δεν θεωρείται μείωση προσωπικού.
8.3. Στο πλαίσιο της έρευνας / αξιολόγησης του ανωτέρω προγράμματος, τόσο οι δικαιούχοι (επιχειρήσεις) όσο και οι ωφελούμενοι (άνεργοι) πρέπει να παρέχουν τη συγκατάθεσή τους για την περαιτέρω επεξεργασία (από τις αρμόδιες υπηρεσίες του Υπουργείου Εργασίας) των προσωπικών δεδομένων τους, που τηρούνται για τις ανάγκες υλοποίησης του παρόντος προγράμματος, για το σκοπό εξαγωγής στατιστικών δεδομένων στο πλαίσιο της διενέργειας ερευνών και της εκπόνησης μελετών μέσω ερωτηματολογίων για την αξιολόγηση του εν λόγω προγράμματος. Σε κάθε περίπτωση έχουν τα δικαιώματα ενημέρωσης, πρόσβασης και αντίρρησης σύμφωνα τον Γενικό Κανονισμό Προστασίας Προσωπικών Δεδομένων (G.D.P.R 679/16) και με τις διατάξεις του Ν. 4624/2019.
Είναι δυνατή η επιμήκυνση του χρόνου επιχορήγησης κατά τριάντα (30) το πολύ ημέρες με ισόχρονη δέσμευση της επιχείρησης, σε περίπτωση α) δικαιολογημένης ασθένειας επιχορηγούμενου εργαζόμενου για την οποία δεν έχει ασφαλιστεί, β) άδειας άνευ αποδοχών που χορηγείται μετά από αίτηση του επιχορηγούμενου εργαζομένου και γ) μη λειτουργίας της επιχείρησης λόγω θερινών διακοπών. Η επιμήκυνση γίνεται μετά από αίτηση της επιχείρησης και απόφαση του Προϊσταμένου της κατά τόπον αρμόδιας Υπηρεσίας του ΟΑΕΔ.
Επισημαίνεται ότι σε κάθε περίπτωση η συνολική διάρκεια της επιχορήγησης δεν δύναται να υπερβαίνει τις 250 ημέρες ασφάλισης.
1. Η προθεσμία εκδήλωσης ενδιαφέροντος στο πρόγραμμα, λήγει αυτόματα μέσω του ηλεκτρονικού συστήματος του ΟΑΕΔ, ύστερα από την κάλυψη των κατανεμηθεισών θέσεων. Μετά την αυτόματη λήξη της αναφερόμενης προθεσμίας, συνεχίζεται η εκδήλωση ενδιαφέροντος για αριθμό θέσεων που αντιστοιχεί μέχρι το 20% των αρχικά κατανεμηθεισών θέσεων. Στην περίπτωση αυτή οι θέσεις παραμένουν σε στάδιο αναμονής και ικανοποιούνται με βάση την ημερομηνία εκδήλωσης ενδιαφέροντος, εφόσον δημιουργηθούν κενές θέσεις.